Bjarni Benediktsson á Alþingi í morgun . Vísir / vilhelm Málefni Samherja verða fyrirferðamikil á Alþingi í dag í framhaldi af ásökunum á hendur sjávarútvegsfyrirtækinu um múturgreiðslur til háttsettra aðila í Namibíu . Ráðherrar þar í landi hafa sagt af sér og Þorsteinn Már Baldvinsson , forstjóri Samherja , steig til hliðar í morgun þar til helstu niðurstöður yfirstandandi innri rannsóknar á ætluðum brotum dótturfélags í Namibíu liggja fyrir Þingfundur hefst á óundirbúnum fyrirspurnum klukkan 10:30 þar sem Bjarni Benediktsson fjármála - og efnahagsráðherra , Þórdís Kolbrún Reykfjörð Gylfadóttir , ferðamála - , iðnaðar - og nýsköpunarráðherra , Guðlaugur Þór Þórðarson utanríkisráðherra , Sigurður Ingi Jóhannsson samgöngu - og sveitarstjórnarráðherra , Áslaug Arna Sigurbjörnsdóttir dómsmálaráðherra og Kristján Þór Júlíusson , sjávarútvegs - og landbúnaðarráðherra , verða til svara . Klukkan 11 hefst svo sérstök umræða um spillingu . Málshefjandi er Smári McCarthy , þingmaður Pírata , og til andsvara verður Katrín Jakobsdóttir , forsætisráðherra . Beina útsendingu frá þinginu má sjá hér að neðan . Forstjóri og stjórn Samherja hafa komist að samkomulagi um að forstjóri félagsins , Þorsteinn Már Baldvinsson , stígi tímabundið til hliðar þar til helstu niðurstöður yfirstandandi innri rannsóknar á ætluðum brotum dótturfélags í Namibíu liggja fyrir .